<classify> Akizungumza na gazeti hili Mingange alisema kikosi chake kimekuwa kikicheza soka zuri, lakini amegundua tatizo la umaliziaji linahitaji kufanyiwa kazi mapema ili kufanya vizuri. Alisema uwezekano wa kufanya vizuri bado upo kwani wanajipanga kuhakikisha wanafanya vizuri katika michezo iliyobaki.Tuko mapumziko kwa sasa, nitaendelea kuyafanyia kazi mapungufu ambayo husababisha timu kushindwa kufunga licha ya kucheza vizuri, alisema Mingange.Mbeya City ilijikuta ikifungwa mabao 3-0 na Yanga hivi karibuni, matokeo ambayo sio mazuri kwao kutokana na kutoka sare katika michezo miwili iliyopita kwenye uwanja wao wa Sokoine, jijini Mbeya.Timu hiyo imeshacheza michezo 13 hadi sasa na inashika nafasi ya 11 ikiwa na pointi 11. Katika mchezo ujao utakaochezwa Januari 16, mwakani, Mbeya City itakuwa mwenyeji wa Mwadui Fc kwenye uwanja wao wa Sokoine.  <topic>: MICHEZO 